Oorskot wel die van vermoorde vrou se kêrel | Maroela Media
Oorskot wel die van vermoorde vrou se kêrel
Die menslike oorskot wat in 'n natuurreservaat in Florida gevind is, is die van Brian Laundrie, kêrel van die vermoorde Gabby Petito.
Volgens die FBI is Laundrie se oorskot met behulp van tandheelkundige rekords geïdentifiseer. Die owerhede het 'n soektog na Laundrie (23) van stapel gestuur nadat Petito (22) verdwyn het en haar oorskot middel September in 'n nasionale woud in die deelstaat Wyoming gevind is. Sy is verwurg.
Laundrie en Petito het in Julie vanjaar met 'n reis deur Amerika begin. Hulle het deurgaans foto's en video's van idilliese landskappe op sosiale media gedeel.
Petito se familie het egter in September onraad vermoed toe Laundrie alleen met die paartjie se kampeerwa teruggekeer het.
Laundrie het met sy tuiskoms in North Port, Florida, geweier om inligting aan die polisie te verskaf oor die twee se doen en late, waarna hy verdwyn het en 'n lasbrief vir sy inhegtenisneming uitgereik is.
Die polisie het weke lank na Laundrie gesoek voordat daar Woensdag op menslike oorskot en ander items in die Carlton-reservaat afgekom is.
Die FBI het geen inligting bekend gemaak oor die oorsaak van Laundrie se dood nie.
"Chris en Roberta Laundrie is ingelig dat die oorskot wat in die reservaat gevind is, die van Brian is," het Steven Bertolino, regsverteenwoordiger vir die Laundrie-familie, in 'n verklaring gesê.
"Ons het geen verdere kommentaar nie en ons vra dat die Laundries se privaatheid gerespekteer word."
Miljoene geëis vir vrylating van ontvoerde sendelinge
Iemand moes hulle vermoor het of hy is terug na toneel en sy eie lewe daar geneem?
Te warm geword vir hom en maar sy eie lewe geneem . As om tronk toe tegaan of self die doodstraf tekry